ઇન્ટરનેશનલ ડેસ્કઃ રશિયાના પ્રેસિડન્ટ વ્લાદિમીર પુતિને ગુરૂવારે કહ્યું કે, અમેરિકાની કેટલીક તાકાત પોતાના ફાયદા માટે બંને દેશોના સંબંધો બગાડવા ઇચ્છે છે. તેઓ કરોડો લોકોને પોતાના હિસાબે વાર્તા સંભળાવી રહ્યા છે. પુતિનનું આ નિવેદન હેલસિંકી સમિટ બાદ નિવેદનોના કારણે વિવાદમાં ઘેરાયલા ટ્રમ્પના બચાવમાં આવ્યું છે. ત્યારબાદ અમેરિકાના પ્રેસિડન્ટ ડોનાલ્ડ ટ્રમ્પે રશિયાના પ્રેસિડન્ટને વોશિંગ્ટન આવવાનું આમંત્રણ આપ્યું છે. વ્હાઇટ હાઉસના સેક્રેટરી સારાહ હક્કાબી સેન્ડર્સે આ વાતની પુષ્ટી કરી છે. તેઓએ જણાવ્યું કે, ટ્રમ્પની આગામી મીટિંગની જાહેરાત ટ્વીટથી કરવામાં આવશે. હજુ સુધી આ અંગે તારીખ નક્કી કરવામાં નથી આવી.